钦定古今图书集成/明伦汇编/官常典/第694卷 > 刘概
## 钦定古今图书集成/明伦汇编/官常典/第694卷 > 刘概

按《明外史汤鼐传》：“概，济宁人，以进士除寿州知州，毁
境内淫祠几尽，三年教化大行。弘治初，上言刑赏予
夺，人主大柄，后世乃有为女子小人、强臣外戚所攘
窃者。由此辈心险术巧，人主稍加亲信，辄堕计中。爱
者乘君之喜而游言以扬之，恶者乘君之怒而微言
以中之，使贤人君子卒受暧昧而去。卿相缺人，则迁”
延饵引，待有交通请属、软美易制之人，然后荐用。其
刚正不阿者，辄媒孽而放弃之。俟其气衰虑易，不至
大立异同，乃更收录。巧计既行，刑赏予夺，虽名人主
独操，实一出于其所。簸弄迨党立势成，复恐一旦败
露，则又极意以排谏诤之士，务使其君孤立于上，耳
无闻，目无见，以图便其私，不至其身“与国俱败不止。
故夫刑赏予夺，必由大臣奏请、台谏集议，而后可行。
或有矫诬穷治不轻贷，则谗佞莫能间，而权不下移
矣。”考绩赴都，遂遇祸，竟卒于戍所。其事详《汤鼐传》中。